
ΔΕΛΤΙΟ ΤΥΠΟΥ



      ΝΑ ΣΤΗΡΙΧΘΟΥΝ ΑΜΕΣΑ ΚΑΙ ΟΥΣΙΑΣΤΙΚΑ
ΟΙ ΕΡΓΑΖΟΜΕΝΟΙ ΣΤΟΝ ΤΟΥΡΙΣΜΟ-ΕΠΙΣΙΤΙΣΜΟ
                        
                     Το Εργατ/κό Κέντρο Ν. Χανίων εκφράζει την αμέριστη συμπαράστασή του στην αγωνία και τον αγώνα που δίνουν οι συνάδελφοι εργαζόμενοι στον κλάδο του επισιτισμού-τουρισμού.

                   Καλούμε την Κυβέρνηση να σκύψει ουσιαστικά στα τεράστια προβλήματα του κλάδου, που η ίδια προκάλεσε με τις Νομοθετικές Πράξεις της, και άμεσα να λάβει πρόσθετα και ουσιαστικά μέτρα για τη στήριξη των εργαζομένων, σύμφωνα και με τις προτάσεις τις οποίες έχουμε καταθέσει, με δεδομένο το γεγονός ότι ο συγκεκριμένος χώρος έχει πληγεί τα μέγιστα από την πανδημία του κορονοϊού. 
                    Επιτακτική ανάγκη, επίσης, είναι όπως κηρυχθεί υποχρεωτική η ΣΣΕ στον επισιτισμό, η οποία έχει υπογραφεί από τον Δεκέμβριο του 2019 και αποτελεί τη μεγαλύτερη κλαδική σύμβαση στη Χώρα.
                     Το Εργατ/κό Κέντρο Ν. Xανίων στέκεται στο πλευρό της Πανελλήνιας Ομοσπονδίας Εργαζομένων Τουρισμού και Επισιτισμού, η οποία έχει κρούσει τον κώδωνα του κινδύνου από την πρώτη στιγμή, εκτιμώντας ότι πάνω από 300.000 εργαζόμενοι στον κλάδο θα μείνουν άνεργοι.
                   Η Κυβέρνηση οφείλει να σχεδιάσει την επόμενη μέρα, έχοντας στο επίκεντρο τους εργαζόμενους, διασφαλίζοντας τις θέσεις εργασίας τους αλλά και αξιοπρεπείς μισθούς και συνθήκες δουλειάς.

